З моманту адкрыцця і да цяперашняга часу нязменным кіраўніком музея баявой і працоўнай славы СШ №2 з’яўляецца Рэгіна Норбертаўна Ластоўская. Яна шчыра прывітала прысутных і адзначыла, што ўсе яны маюць непасрэднае дачыненне да школьнай экспазіцыі, займаюць актыўную грамаxadдзянскую пазіцыю, з’яўляюцца частымі наведвальнікамі і актыўнымі збіральнікамі экспанатаў. Рэгіна Норбертаўна пры дапамозе мультымедыя расказала пра ключавыя вехі гісторыі музея, раздзелы экспазіцыі (у адным пакоі іх размяшчаецца ажно 13!), найбольш каштоўныя экспанаты, дасягненні, узнагароды, шматлікіх наведвальнікаў, у тым ліку і з-за мяжы. Асобныя словы ўдзячнасці прагучалі ў адрас актыўных, неабыякавых, безадмоўных памочнікаў кіраўніка музея — экскурсаводаў. Менавіта іх галасамі размаўляе гісторыя з наведвальнікамі музея. Пра тое, што гэта сапраўды так, госці змаглі ўпэўніцца, праслухаўшы экскурсію “Пастаўшчына ад старажытных часоў да сакавіка 1921 года”, якую правялі Анжаліка Дзісько, Ганна Трублоўская, Анастасія Хаўлюк і Леакадзія Цвірко.